

Αρκαλοχώρι, 08/ 05/2025

Προς: ΜΜΕ

**ΔΕΛΤΙΟ ΤΥΠΟΥ**

**Υπογραφή σύμβασης για την αναβάθμιση του φωτισμού στα γήπεδα Αρκαλοχωρίου, Καστελλίου και Θραψανού του Δήμο Μινώα Πεδιάδας**

Άλλη μία σημαντική σύμβαση υπέγραψε ο Δήμαρχος Μινώα Πεδιάδας Βασίλης Κεγκέρογλου, με τον ανάδοχο του έργου για την αναβάθμιση του φωτισμού στα γήπεδα 8Χ8 στο Αρκαλοχώρι, 5Χ5 στο Θραψανό και 5Χ5 στο Καστέλλι, ώστε να μειωθεί η δαπάνη ηλεκτροφωτισμού λόγω εξοικονόμησης ενέργειας και να αναβαθμιστεί η ποιότητα φωτισμού στα προαναφερόμενα γήπεδα.

Η εν λόγω σύμβαση προϋπολογισμού 97.185,00€, υπεγράφη στο πλαίσιο του έργου για την Αναβάθμιση του εξοπλισμού των αθλητικών εγκαταστάσεων του Δήμου Μινώα Πεδιάδας. Η πίστωση προέρχεται από το Πρόγραμμα «Αγροτική Ανάπτυξη της Ελλάδας 2014 – 2020» με συγχρηματοδότηση από το Ε.Γ.Τ.Α.Α. και από Εθνική Δαπάνη ενώ η συνολική προθεσμία εκτέλεσης της προμήθειας είναι 62 ημέρες από την ημέρα υπογραφής της σύμβασης.

«Η υπογραφή αυτής της σύμβασης αποτελεί ένα ακόμα βήμα προς την αναβάθμιση των αθλητικών εγκαταστάσεων του Δήμου μας. Με την αναβάθμιση του φωτισμού στα γήπεδα 8Χ8 και 5Χ5, επιδιώκουμε όχι μόνο τη μείωση των δαπανών ηλεκτροφωτισμού λόγω εξοικονόμησης ενέργειας, αλλά και τη δημιουργία καλύτερων συνθηκών για τους αθλούμενους και την τοπική κοινωνία εν γένει», ανέφερε ο Δήμαρχος Μινώα Πεδιάδας Βασίλης Κεγκέρογλου.

Η σύμβαση υπεγράφη παρουσία των Αντιδημάρχων Τεχνικών Έργων Γιώργου Μελεμενή και Αθλητισμού Στέφανου Ψυλλάκη καθώς και στελεχών της Τεχνικής Υπηρεσίας του Δήμου Μινώα Πεδιάδας.